《舟居拈得风字》
南北朝·王微

人情各有寄，我独如秋风。
耽诗偶成癖，聊以闲自攻。
薄游来吴会，寒轻不知冬。
樽酒见窗月，仄径幽怀通。
村烟辨遥林，夜气齐群峰。
人忘舟亦静，水木各为容。
恍惚书所对，残灯焰微红。

作者简介：（415—453）南朝宋琅邪临沂人，字景玄。王弘侄。善属文，能书画，兼解音律、医方、阴阳术数。初为始兴王刘浚友。微素无宦情，江湛举为吏部郎，不就。与何偃书，深言尘外之适。常住门屋一间，寻书玩古，终日端坐，床席皆生尘埃，惟坐处独净。弟有疾，微躬自处疗，以服药失度卒。深自咎恨，发病不复自疗，弟卒后四旬亦终。